Rikunarita-ORG/Wikinium huggingface dataset:
# Aleksandr Samokutjajev

Aleksandr Samokutjajev
**Aleksandr Mihailovitš Samokutjajev** (ven. Александр Михайлович Самокутяев, 13. maaliskuuta 1970 Penza, Venäjän neuvostotasavalta – 17. kesäkuuta 2026) oli venäläinen kosmonautti ja poliitikko. Hän pääsi astronauttijoukkoihin kesällä 2003. Samokutjajev osallistui ensimmäisellä avaruuslennollaan kansainvälisen avaruusaseman Retkikunta 27:n ja Retkikunta 28:n miehistöihin. Hän palasi Maahan 16. syyskuuta 2011 lennolla Sojuz TMA-21.

Kosmonautin uransa jälkeen Samokutjajev lähti politiikkaan, ja hänet valittiin edustajaksi valtioduumaan Oikeudenmukainen Venäjä -puolueen edustajana.

## Lähteet

## Aiheesta muualla

* Spacefacts biography of Aleksandr Samokutyayev
* on Astronaut.ru
# Camillo Ruini

Kardinaali Camillo Ruini keskustelemassa paavi Benedictus XVI:n kanssa.
Kardinaali Ruinin vaakuna
**Camillo Ruini** (19. helmikuuta 1931 – 16. kesäkuuta 2026 Rooma) oli italialainen katolisen kirkon kardinaali. Hänestä tuli kardinaali vuonna 1991 silloisen paavin Johannes Paavali II:n päätöksellä.

Nuoruudessaan Ruini on opiskellut filosofiaa ja teologiaa. Papinvihkimyksensä hän sai vuonna 1954. Myöhemmin hän muun muassa opetti filosofiaa paikallisessa pappisseminaarissa. Muutamaa kuukautta ennen kardinaalinnimitystään hänestä tuli Italian piispojen konferenssin presidentti.

Ruini osallistui kardinaalina myös vuoden 2005 konklaaviin äänioikeutettuna kardinaalina. Valituksi tuli tällöin saksalainen Joseph Ratzinger, joka otti nimekseen Benedictus XVI:n. Kardinaali Ruinilla oli oikeus osallistua tuleviin konklaaveihin ja tulla valituksi paaviksi vielä vuoteen 2011 asti, kunnes hän täytti 80 vuotta 19. helmikuuta 2011.

Kirkollisilta näkemyksiltään Ruini oli konservatiivi. Hänen ajatuksensa olivat lähellä edesmennyttä paavia Johannes Paavali II:ta ja nykyistä Benedictus XVI:ta.

## Lähteet
# Hieronta

Selkähierontaa.
**Hieronta** pohjautuu potilaan huolelliseen anamneesiin haastattelun, inspektion, palpoinnin ja nivelten liikeratojen tutkimisen avulla. Hieronnan perusotteita ovat sively, hankaus, pusertelu, täristys ja ravistelu sekä taputtelut. Erikoistekniikoita ovat muun muassa vipuvarsihieronta ja poikittaishieronta sekä fasciatekniikat. Esihoitona voidaan käyttää esimerkiksi kylmä- tai lämpöhoitoja. Hyvä anatomian (luusto, hermosto, lymfanestekierto, lihaksisto, nivelet) tuntemus on välttämätöntä hierontatyössä. Hierontaan kuuluu myös potilaan ohjaus ja neuvonta sekä käynnin dokumentointi ja salassapitovelvollisuus. Tieteellistä näyttöä hieronnan vaikuttavuudesta on muun muassa subakuutin ja akuutin selkäkipupotilaan hoidossa yhdistettynä terapeuttiseen harjoitteluun ja ohjaukseen.

Koulutettu hieroja on nimikesuojattu, joten sitä saa Suomessa käyttää vain näyttötutkinnon hyväksytyn suorittamisen ja Valviran hyväksynnän jälkeen. Tällöin on oikeutettu myös potilasvakuutuksen käyttämiseen sekä ammatinharjoittamiseen arvonlisäverovapaasti.

## Terveysvaikutukset tutkimusten mukaan

Hieronta hoitomuotona on tieteelliseen näyttöön perustuvaa vain tietyissä tapauksissa. Esimerkiksi hieronnan hyödyllisyydestä on tieteellistä näyttöä krooniseen alaselkäkipuun, kun se yhdistetään kuntoutukseen. Pelkästä hieronnasta yksinään ei ole taas vahvaa tieteellistä näyttöä hoitomuotona. Ilman kuntoutuksen yhdistämistä hieronnan hyödyt jäävät vain hetkellisiksi.

Hieronta voi myös antaa hetkellistä helpotusta hartia- ja niskakipuun tutkimusten mukaan. Hyötyjen näyttö ei ollut kuitenkaan niin vahvaa, että hoitoa voitaisi suositella lääketieteellisenä hoitomuotona kipuun. Lyhytaikaista hyötyä hieronta antaa myös nivelrikon hoidossa.

Hieronnan hyödyistä päänsäryn hoidossa ei ole tieteellistä näyttöä.

Hieronnan antaman elämänlaadun parantumisen on havaittu mahdollisesti auttavan tietyissä sairauksissa. Hoito on auttanut potilaita ahdistuksen ja masennuksen kanssa. Syöpäpotilailla hieronta voi vähentää myös stressiä ja uupumusta Vähintään 5 viikkoa jatkunut hoito voi auttaa fibromyalgian oireissa kanssa. HIV- ja AIDS-potilailla on myös mahdollisesti havaittu hyötyä hoidosta.

Ennenaikaisesti syntyneille lapsille tehty hieronta voi auttaa painonkasvun kanssa mahdollisesti. Normaalisti syntyneille lapsille ei ole havaittu hyötyjä.

Dementiapotilaiden masennusoireita on voitu hoitaa lääkkeettömästi hieronnan avulla. Osalla potilaista lääkkeettömät hoidot, joihin kuuluu hieronnan ohella kognitiivinen stimulaatio lääkkein tai liikunnalla, ovat olleet tehokkaampia kuin hoito masennuslääkkeillä.

## Katso myös

* Hierontaöljy

## Lähteet

## Aiheesta muualla

* Kuvia tai muita tiedostoja aiheesta Hieronta Wikimedia Commonsissa
# Musiikkivuosi 1978

|  Musiikkivuodet |
| --- |
| 1968 • 1969 • 1970 • 1971 • 1972 • 1973 • 1974 •    1975 • 1976 • 1977  **– 1978 –** 1979 • 1980 • 1981 •    1982 • 1983 • 1984 • 1985 • 1986 • 1987 • 1988 |
| Vuodet |
| 1975 • 1976 • 1977 – **1978** – 1979 • 1980 • 1981 |

**Musiikkivuosi 1978** käsittelee vuoden 1978 tärkeitä musiikkitapahtumia, uutisia ja julkistuksia.

## Tapahtumia

* Saksalainen yhtye Deutsch Amerikanische Freundschaft perustettiin.

## Julkaisuja

* syyskuu: Uriah Heep -yhtyeen kahdestoista albumi *Fallen Angel* julkaistiin.
* 7. lokakuuta: Dire Straits -yhtyeen ensimmäinen albumi *Dire Straits* julkaistiin.
* 15. lokakuuta: Toto-yhtyeen ensimmäinen albumi *Toto* julkaistiin.
* marraskuu: Tubeway Army -yhtyeen ensimmäinen albumi *Tubeway Army* julkaistiin.

## Kilpailuja

* Eurovision laulukilpailu 1978

## Lähteet

## Aiheesta muualla

* Kuvia tai muita tiedostoja aiheesta Musiikkivuosi 1978 Wikimedia Commonsissa
# Coluche

| Michel Gérard Joseph Colucci |
| --- |
|  |
| Henkilötiedot |
| **Syntynyt** | 28. lokakuuta 1944 Pariisi |
| **Kuollut** | 19. kesäkuuta 1986 (41 vuotta) Opio, Ranska |
| Ammatti | näyttelijä |
| Näyttelijä |
| Taiteilijanimet | Coluche |
| Aktiivisena | 1969–1986 |
|  Nimikirjoitus |
| Aiheesta muualla |
| www.restosducoeur.org |
| IMDb |
| Elonet |
| [ Muokkaa Wikidatassa ]  |
| Infobox OK |

**Michel Gérard Joseph Colucci** (28. lokakuuta 1944 Pariisi, Ranska – 19. kesäkuuta 1986 Opio, Ranska) oli ranskalainen näyttelijä ja koomikko. Hänet tunnetaan taiteilijanimellään Coluche. Hänen huumorinsa oli usein provosoivaa, nokkelaa ja kaksimielistä. Jälkimaineeltaan Coluche muistetaan etenkin hyväntekijänä.

## Ura

Colucci aloitti uransa stand up -koomikkona 1960-luvun lopulla ja alkoi käyttää nimeä Coluche. Hän esiintyi televisiossa ja radiossa tiuhaan ja vakiinnutti asemansa yhtenä Ranskan tasokkaimmista koomikoista. Hänen huumorinsa liittyi usein vakaviin sosiaalisiin ja poliittisiin ongelmiin. 1970-luvulla Coluche teki uraa myös elokuvanäyttelijänä ja sai alati suurempia rooleja, kunnes 1980-luvulle tultaessa hän oli noussut filmitähden asemaan.

Coluche pyrki presidenttiehdokkaaksi Ranskan presidentinvaaleissa 1981, mutta hävisi François Mitterrandille. Coluche oli mukana humanitaarisessa toiminnassa, hän perusti hyväntekeväisyysjärjestö Les Restos du Cœurin syyskuussa 1985. Coluche sai surmansa liikenneonnettomuudessa kesäkuussa 1986.

## Lähteet

## Aiheesta muualla

* Gala: Coluche